text: Kreative Dage 2011 satte besøgsrekord
  30 oktober 2011 kl. 16.51
  Klokken 17.00 søndag aften sluttede Kreative Dage 2011 i MESSE C Fredericia efter tre hektiske messedage.
  I alt 15.833 besøgende gik igennem tælleapparaterne, og det er godt 20 procent flere end det hidtil bedste tal.
  - Ikke mindst lørdag var der en tilstrømning, som vi aldrig har set magen til på Kreative Dage. Vi er også begyndt at høre norsk, svensk og tysk i gangene, og det viser, at messen efterhånden appellerer ud over landets grænser, konstaterer en tilfreds Lars Søndergaard, projektchef i MESSE C Fredericia.
  Også hos udstillerne var der brede smil oven på den travle weekend.
  